Domo Montero (Bilbao)

La Domo Montero situanta sur Alameda de Recalde, 34, Bilbao (Biskajo, Hispanio), estas konstruaĵo de loĝejoj de notindaj dimensioj, kun du fasadoj, unu sur la strato Colón de Larreátegui kaj alia sur Alameda de Recalde, ambaŭ formante tranĉitan angulon. 

 Priskribo 
Ĝi konsistas el kelo, teretaĝo kaj kvin niveloj (la lasta retirita malantaŭ kontinua balustrado), krom mansarda tegmento. Ĝi estis realigita en 1902 fare de Jean Batiste Darroquy.Pérez de la Peña Oleaga, Gorka. Bilbao. Zabalguneak. / Bilbao. Los ensanches. (2001) Diputación Foral de Vizcaya. Bilbao. ISBN 84-7752-321-5

Temas pri konstruaĵo kiu apartenas al la stilo Art nouveau, kaj en tiu senco, oni devas rimarki ĝian ornamaĵon. La konstru-materialoj uzataj en la Domo Montero estas masonaĵo el ŝtono, briko, traboj kaj kolumnoj el gisfero kaj ankaŭ lignaĵo. La fasadoj kaj la tranĉita angulo estas organizitaj laŭ du aksoj de balkonoj kaj verandoj, distribuitaj malsame en la du stratoj. 

Aliro al la konstruaĵo fariĝas sur la strato Alameda de Recalde, tra lintelo kun granda elstaranta ŝlosoŝtono kaj grava dekoracio ambaŭflanka. Rompas la vertikalecon de la konstruaĵo la superregado de la ondumanta linio, tiom en la formoj de la malfermaĵoj (balkonoj kaj verandoj), kiom en la dekoracio kaj, super ĉio, en la sinueco de la balustradoj de la dua kaj tria etaĝoj. 

Aliaj interesaj elementoj de dekoracio estas la konzoloj, kornicoj, vandoj de malfermaĵoj kaj mur-bosaĵo, la lasta observebla sur la teretaĝo.

 Bildgalerio 

 Referencoj 

 Eksteraj ligiloj 

 Fonto 

Kategorio:Biskajo
Kategorio:Bilbao
Kategorio:Arkitekturo
Kategorio:Historiaj monumentoj en Hispanio